CELEX: 32010D0681
Language: hu
Date: 2010-11-09 00:00:00
Title: 2010/681/EU: A Bizottság határozata ( 2010. november 9. ) a szerves oldószerek egyes tevékenységeknél és berendezésekben történő felhasználása során keletkező illékony szerves vegyületek kibocsátásának korlátozásáról szóló 1999/13/EK tanácsi irányelvnek a 2011–2013 közötti időszakában történő végrehajtásáról szóló tagállami jelentésekhez kapcsolódó kérdőívről (az értesítés a C(2010) 7591. számú dokumentummal történt)

10.11.2010   
            
            
               HU
            
            
               Az Európai Unió Hivatalos Lapja
            
            
               L 292/65
            
         A BIZOTTSÁG HATÁROZATA
   (2010. november 9.)
   a szerves oldószerek egyes tevékenységeknél és berendezésekben történő felhasználása során keletkező illékony szerves vegyületek kibocsátásának korlátozásáról szóló 1999/13/EK tanácsi irányelvnek a 2011–2013 közötti időszakában történő végrehajtásáról szóló tagállami jelentésekhez kapcsolódó kérdőívről
   (az értesítés a C(2010) 7591. számú dokumentummal történt)
   (2010/681/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a szerves oldószerek egyes tevékenységeknél és berendezésekben történő felhasználása során keletkező illékony szerves vegyületek kibocsátásának korlátozásáról szóló, 1999. március 11-i 1999/13/EK tanácsi irányelvre (1) és különösen annak 11. cikke (1) bekezdésére,
   tekintettel a környezetre vonatkozó egyes irányelvek végrehajtásáról szóló jelentések egységesítéséről és ésszerűsítéséről szóló, 1991. december 23-i 91/692/EGK tanácsi irányelvre (2),
   mivel:
   
               (1)
            
            
               Az 1999/13/EK irányelv 11. cikkének (1) bekezdése értelmében a tagállamok kötelesek jelentést készíteni az említett irányelv végrehajtásáról egy, a Bizottság által összeállított kérdőív vagy vázlat alapján a 91/692/EGK irányelv 6. cikkében megállapított eljárással összhangban.
            
         
               (2)
            
            
               A tagállamok az említett irányelv 2003. január 1. és 2004. december 31. közötti végrehajtásáról a szerves oldószerek egyes tevékenységeknél és berendezésekben történő felhasználása során keletkező illékony szerves vegyületek kibocsátásának korlátozásáról szóló 1999/13/EK irányelv végrehajtásáról szóló tagállami jelentésekhez kapcsolódó kérdőívről szóló, 2002. június 27-i 2002/529/EK bizottsági határozat (3) alapján készítettek jelentést.
            
         
               (3)
            
            
               A tagállamok az említett irányelv 2005. január 1. és 2007. december 31. közötti végrehajtásáról az 1999/13/EK irányelv 2005–2007 között történő végrehajtásáról szóló tagállami jelentésekhez kapcsolódó kérdőívről szóló, 2006. július 20-i 2006/534/EK bizottsági határozat (4) alapján készítettek jelentést.
            
         
               (4)
            
            
               A tagállamok legkésőbb 2011. szeptember 30-ig kötelesek jelentéseket tenni az irányelv 2008. január 1. és 2010. december 31. közötti végrehajtásáról a szerves oldószerek egyes tevékenységeknél és berendezésekben történő felhasználása során keletkező illékony szerves vegyületek kibocsátásának korlátozásáról szóló 1999/13/EK tanácsi irányelv 2008–2010 között történő végrehajtásáról szóló tagállami jelentésekhez kapcsolódó kérdőívről szóló, 2007. július 26-i 2007/531/EK bizottsági határozat (5) alapján.
            
         
               (5)
            
            
               A negyedik jelentés a 2011. január 1. és 2013. december 31. közötti időszakra terjed majd ki.
            
         
               (6)
            
            
               Az e határozatban előírt intézkedések összhangban vannak a 91/692/EGK irányelv 6. cikkének megfelelően létrehozott bizottság véleményével,
            
         ELFOGADTA EZT A HATÁROZATOT:
   1. cikk
   A tagállamok e határozat mellékletében meghatározott kérdőívet használják az 1999/13/EK irányelv 11. cikkének (1) bekezdése szerint a Bizottsághoz benyújtandó, 2011. január 1. és 2013. december 31. közötti időszakra vonatkozó jelentés elkészítéséhez.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2010. november 9-én.
      
         
            a Bizottság részéről
         
         Janez POTOČNIK
         
            a Bizottság tagja
         
      
   
   
      (1)  HL L 85., 1999.3.29., 1. o.
   
      (2)  HL L 377., 1991.12.31., 48. o.
   
      (3)  HL L 172., 2002.7.2., 57. o.
   
      (4)  HL L 213., 2006.8.3., 4. o.
   
      (5)  HL L 195., 2007.7.27., 47. o.
   
      MELLÉKLET
      
         A szerves oldószerek egyes tevékenységeknél és berendezésekben történő felhasználása során keletkező illékony szerves vegyületek kibocsátásának korlátozásáról szóló 1999/13/EK irányelvnek a 2011–2013 közötti időszakban történő végrehajtásáról szóló kérdőív
      
      1.   Általános leírás
      
      Kérjük, tegyen jelentést az 1999/13/EK irányelvhez kapcsolódó, a nemzeti jogszabályokban a jelentéstételi időszakban bekövetkezett változásokról.
      2.   Érintett berendezések
      
      
                  2.1.
               
               
                  A II. A. melléklet 1. pontjában felsorolt húsz tevékenységgel és a II. A. melléklet 2. pontjában felsorolt tevékenységekkel kapcsolatban kérjük, jelezze, hogy 2013. december 31-én az 1999/13/EK irányelv hatálya alá tartozó berendezések közül mennyi tartozik az alábbi kategóriákba:
                  
                              —
                           
                           
                              az összes berendezés száma,
                           
                        
                              —
                           
                           
                              a 2008/1/EK európai parlamenti és tanácsi irányelv (IPPC-irányelv) hatálya alá is tartozó összes berendezés száma,
                           
                        
                              —
                           
                           
                              az 1999/13/EK irányelv szerint nyilvántartásba vett vagy engedélyezett összes berendezés száma,
                           
                        
                              —
                           
                           
                              a csökkentési tervet használóként nyilvántartásba vett vagy engedélyezett összes berendezés száma,
                           
                        
                              —
                           
                           
                              az 1999/13/EK irányelv 5. cikke (3) bekezdésének a) pontja szerint eltérést kapott összes berendezés száma. Kérjük, adja meg az érintett berendezések jegyzékét, és mindegyikre vonatkozóan tüntesse fel a megadott eltérés okát is,
                           
                        
                              —
                           
                           
                              az 1999/13/EK irányelv 5. cikke (3) bekezdésének b) pontja szerint eltérést kapott összes berendezés száma. Kérjük, adja meg az érintett berendezések jegyzékét, és mindegyikre vonatkozóan tüntesse fel a megadott eltérés okát is.
                           
                        
            
                  2.2.
               
               
                  A II. A. melléklet 1. pontjában felsorolt húsz tevékenységgel és a II. A. melléklet 2. pontjában felsorolt tevékenységekkel kapcsolatban kérjük, jelezze, hogy az 1999/13/EK irányelv hatálya alá tartozó berendezések közül mennyi tartozik az alábbi kategóriákba:
                  
                              —
                           
                           
                              az 1999/13/EK irányelv alapján a jelentéstételi időszakban nyilvántartásba vett vagy engedélyezett összes új berendezés száma,
                           
                        
                              —
                           
                           
                              az 1999/13/EK irányelv alapján a jelentéstételi időszakban nyilvántartásba vett vagy engedélyezett összes lényeges változáson átment berendezés száma.
                           
                        
            
                  2.3.
               
               
                  Kérjük, tegyen jelentést arról, miként teszik hozzáférhetővé a nyilvánosság számára az 1999/13/EK irányelv 12. cikke (1) és (2) bekezdésének megfelelően az engedélyezett és nyilvántartásba vett berendezések jegyzékét és a kibocsátás-ellenőrzés eredményeit. Abban az esetben, ha ez az információ nyilvánosan hozzáférhető az interneten, kérjük, adja meg az internetcímet (URL). Ha nem ez a helyzet, kérjük, tüntesse fel a kapcsolatfelvételi lehetőségeket az információ lekéréséhez.
               
            3.   Helyettesítés
      
      A II. A. melléklet 1. pontjában felsorolt húsz tevékenységgel és a II. A. melléklet 2. pontjában felsorolt tevékenységekkel kapcsolatban, kérjük, jelezze, hogy 2013. december 31-én az alábbi anyagok vagy vegyületek közül melyek vannak használatban, és milyen (becsült) mennyiségekben (tonna/év): az olyan anyagok vagy keverékek, amelyek az anyagok és keverékek osztályozásáról, címkézéséről és csomagolásáról szóló, 2008. december 16-i 1272/2008/EK európai parlamenti és tanácsi rendelet szerint rákkeltőnek, mutagénnek vagy a reprodukcióra toxikusnak minősülnek – mivel illékony szerves vegyületeket tartalmaznak –, és amelyekhez a H340, H350, H350i, H360D vagy H360F figyelmeztető mondat vagy az R45, R46, R49, R60 vagy R61 R-mondat társul.
      Amennyiben ilyen információk rendelkezésre állnak, az anyagokat IUPAC-nevük és CAS-számuk használatával, a keverékeket egy kereskedelmi név, valamint releváns összetevőik megjelölésével tüntesse fel.
      Kérjük, sorolja fel azokat az anyagokat is, amelyek a fent említett anyagok és keverékek helyett használatosak (választható).
      4.   Ellenőrzés
      
      A II. A. melléklet 1. pontjában felsorolt húsz tevékenységgel és a II. A. melléklet 2. pontjában felsorolt tevékenységekkel kapcsolatban, kérjük, jelezze azon berendezések számát, amelyeket az 1999/13/EK irányelv 8. cikkének (2) bekezdése értelmében 2012-ben folyamatosan figyelemmel kísérnek a követelményeknek való megfelelés szempontjából.
      5.   Megfelelés
      
      A II. A. melléklet 1. pontjában felsorolt húsz tevékenységgel és a II. A. melléklet 2. pontjában felsorolt tevékenységekkel kapcsolatban adja meg az alábbi adatokat a 2012. évre vonatkozóan:
      
                  —
               
               
                  azon üzemeltetők száma, akikről megállapították, hogy megsértették az 1999/13/EK irányelv követelményeit:
                  
                              a)
                           
                           
                              mert az 1999/13/EK irányelv 8. cikkének (1) bekezdésében említett adatokat vagy nem jelentették, vagy azok nem voltak elegendőek ahhoz, hogy az illetékes hatóságok ellenőrizzék a megfelelést;
                           
                        
                              b)
                           
                           
                              mert az 1999/13/EK irányelv egyéb követelményeinek, különösen a 3. cikk (2) bekezdése, a 4. cikk (2) bekezdése, az 5. cikk, a 8. cikk (2) és (3) bekezdése rendelkezéseinek nem feleltek meg.
                           
                        
            
                  —
               
               
                  azon berendezések száma, amelyek tekintetében az 1999/13/EK irányelv 10. cikkének b) pontja értelmében az illetékes hatóságok felfüggesztették vagy visszavonták az engedélyt nem-megfelelés miatt.
               
            6.   Kibocsátások
      
      A II. A. melléklet 1. pontjában felsorolt húsz tevékenységgel és a II. A. melléklet 2. pontjában felsorolt tevékenységekkel kapcsolatban adja meg a 2012-ben kibocsátott illékony szerves vegyületek (VOC) becsült mennyiségét tonnában. Kérjük, azt is tüntesse fel, hogy a jelentett mennyiség mért, számított és/vagy becsült adatokon alapul-e.
      7.   Ha lehetséges, kérjük, becsülje meg:
      
      
                  —
               
               
                  az 1999/13/EK irányelv végrehajtásában és érvényesítésében részt vevő személyzet összlétszámát (nemzeti, regionális, helyi hatóságok) (választható),
               
            
                  —
               
               
                  az ezzel kapcsolatos, az említett hatóságoknál felmerülő költségek összegét (EUR/év) (választható).
               
            8.   Egyéb megjegyzések